Deurbraak in soektog na vermiste Kaapstad-egpaar | Maroela Media
Plaasaanvalle: Regering se optrede 'onaanvaarbaar, onverantwoordelik' – IVP
Brandstofbeperkings in Botswana te midde van groot tekorte
Deurbraak in soektog na vermiste Kaapstad-egpaar
Die soektog na Rodney (73) en Rachel (64) Saunders, 'n egpaar van Kaapstad wat op 8 Februarie vermis geraak het, het 'n tragiese verloop geneem toe 'n liggaam wat gevind is as dié van Rodney geïdentifiseer is.
Kapt. Lloyd Ramovha, woordvoerder van die Valke, het gesê dié deurbraak beteken dat die "raaisel rondom die egpaar se verdwyning nou nader aan afsluiting is".
Volgens Ramovha is Rodney se liggaam reeds op 17 Februarie deur 'n visserman gevind suid van die Tugela-rivier in KwaZulu-Natal. Die uitslae van die forensiese toetse wat die liggaam as dié van Rodney geïdentifiseer het, is vandag bekendgemaak.
"'n Toegewyde span is steeds besig met die soektog na Rachel. Die fokus sluit lykshuise in waar DNS-toetse tans gedoen word op ongeïdentifiseerde liggame wat gevind is in die tydperk sedert die egpaar vermis geraak het," het Ramovha gesê.
Maroela Media het vroeër berig die Saunders-egpaar wat ten tyde van hul verdwyning in Kaapstad gewoon het maar ook burgerskap in die Verenigde Koninkryk het, het vermis geraak terwyl hulle besig was om 'n natuurprogram vir die BBC saam met die televisieaanbieder Nick Bailey te verfilm. Hulle is vermoedelik in Vryheid in KwaZulu-Natal ontvoer. Die egpaar se voertuig, 'n Land Cruiser, is later in Durban opgespoor, sowat 300 km van waar hulle vermis geraak het.
Sayefudeen del Vecchio buite die Verulam-landdroshof. Foto: ANA
Sayfydeen Aslam del Vecchio (37) en Fatima Patel (27), wat onder Islamitiese wetgewing getroud is en glo bande het met die Islamitiese Staat (Isis), Thembamandla Xulu (19), en Ahmad Mussa (36) is sedertdien in verband met die egpaar se verdwyning in hegtenis geneem.
Die egpaar se selfone is in Xulu se besit gevind ten tyde van sy inhegtenisneming.
Die vier verdagtes staan tans tereg op twee aanklagte van moord, ontvoering, roof met verswarende omstandighede en besit van gesteelde goedere. Del Vecchio en Patel word ook aangekla van brandstigting en die besit van 'n terreurgroep-vlag.
Xulu het reeds om borgtog aansoek gedoen, maar die borgtog is geweier. Del Vecchio en Patel het vroeër hul borgtogaansoeke laat vaar, maar sal na verwagting vandeesweek weer om borgtog aansoek doen. Die staat staan die borgtogaansoeke teen weens die ernstige aard van die aanklagte teen die beskuldigdes.
Lees alle vorige berigte oor Rodney en Rachel Saunders op Maroela Media.
KwaZulu-Natal Rodney en Rachel Saunders
Nasionale Vergadering aanvaar drie wetsontwerpe
Man waarsku ander ná 'nagmerrie ondervinding'
Versprei via BBC
Ek hoop BBC en ander britse media versprei die storie dat hulle besel wat die regering toelaat, wat met bejaardes onder die ANC gedoen word.
die wit wolf
Die land van die dood
Wat sê die Britte nou? Hulle kon nie vinnig genoeg miljoene in Ramaphosa se hande instop nie ..nog 'n land wat met 'n 'bang' gaan wakkerskrik .. as dit te laat is ..